ΓΡΑΠΤΗ ΕΡΩΤΗΣΗ E-0042/03

υποβολή: Ilda Figueiredo (GUE/NGL) προς την Επιτροπή

(21 Ιανουαρίου 2003)

Θέμα: Μετεγκαταστάσεις και αναδιαρθρώσεις επιχειρήσεων και προστασία της απασχόλησης

Στην Πορτογαλία κυκλοφόρησε πρόσφατα από τα μέσα μαζικής επικοινωνίας (Expresso της 19.10.2002) ότι ο ιαπωνικός όμιλος Yazaki Saltano εξετάζει σοβαρά το ενδεχόμενο να κλείσει τις μονάδες παραγωγής καλωδίων στη Gaia και στο Ovar που απασχολούν συνολικά έξι σχεδόν χιλιάδες εργαζομένους, νεαρής ηλικίας ως επί το πλείστον.

Σύμφωνα με το Συνδικάτο Εργαζομένων στις Βιομηχανίες Ηλεκτρικών Ειδών του Βορρά, η διεύθυνση των πορτογαλικών επιχειρήσεων διέψευσε την είδηση, επιβεβαιώνοντας ωστόσο τη μείωση του προσωπικού, χωρίς όμως να αναφέρει συγκεκριμένο αριθμό.

Η ανεργία στην Πορτογαλία επιδεινώνεται ημέρα με την ημέρα, γιάυτό και η αύξησή της πρέπει να αναχαιτισθεί.

Στο ανωτέρω πλαίσιο ζητώ τις εξής πληροφορίες:

1. Έχουν χορηγηθεί, στην Πορτογαλία ή σε άλλη χώρα της Ευρωπαϊκής Ένωσης, οικονομικές ενισχύσεις προς τον ιαπωνικό όμιλο Yazaki Saltano;

2. Ποια μέτρα προτίθεται να λάβει η Επιτροπή για την εξασφάλιση της απασχόλησης, λαμβανομένωνπόψη των πολυάριθμων μετεγκαταστάσεων και αναδιαρθρώσεων πολυεθνικών επιχειρήσεων και της ανεργίας που αυτές προκαλούν σε χώρες σαν την Πορτογαλία.

Απάντηση της κας Διαμαντοπούλου εξ ονόματος της Επιτροπής

(7 Μαρτίου 2003)

Η Επιτροπή ενημερώνει τον κ. βουλευτή ότι η επιχείρηση Yasaki Saltano SA έλαβε τις ακόλουθες ενισχύσεις στην Πορτογαλία, στο πλαίσιο του Ευρωπαϊκού Κοινωνικού Ταμείου:

- Προηγούμενα κονδύλια

DAFSE (Departamento para os Assuntos do Fundo Social Europeu) — το 1988 η εταιρία έλαβε 108 907 495 εσκούδα (PTE), για τους φακέλους 881079 P1 και 881086 P1, και το 1989 έλαβε 171 483 668 εσκούδα (PTE), για τους φακέλους 890617 P1 και 890694 P1.

- Κοινοτικό Πλαίσιο Στήριξης I

Η εταιρία έλαβε το 1990 ενίσχυση από το 'Insituto do Emprego e Formao Profissional (IEFP): σχέδιο 2/90 —1 097 064 εσκούδα (PTE), και το 1993 από το Programa especifico para o Desenvolvimento Industrial Portugus (PEDIP): Σχέδιο 6431/90 — 7 616 008 εσκούδα (PTE).

- Κοινοτικό Πλαίσιο Στήριξης IIΗ εταιρία έλαβε, μέσω του Κέντρου Απασχόλησης του Aveiro Centre d'Emploi de Aveiro (IEFP), τις ακόλουθες επιδοτήσεις από το ΕΚΤ:

- το 1994, στο πλαίσιο του επιχειρησιακού προγράμματος Επαγγελματική Κατάρτιση και Απασχόληση (PESSOA), 24 409 ευρώ για τα προγράμματα απασχόλησης και κατάρτισης που περιλαμβάνονται στο μέτρο εισαγωγή στο επαγγελματικό περιβάλλον και αρχική εξειδίκευση

- το 1999, στο πλαίσιο τουποπρογράμματος οικονομική και κοινωνική ένταξη των μειονεκτουσών ομάδων (INTEGRAR) του επιχειρησιακού προγράμματος Υγεία και Κοινωνική Ένταξη, 5 504 ευρώ για σχέδια αποκατάστασης που εντάσσονται στο μέτρο Κοινωνικο-οικονομική ένταξη των ατόμων με αναπηρίες.

Η Επιτροπήπέβαλε αίτηση ενημέρωσης στα άλλα κράτη μέλη ώστε να μάθει αν η επιχείρηση Yasaki Saltano ΑΕ έλαβε επιπλέον κοινοτικές ενισχύσεις. Δεν θα παραλείψει να ενημερώσει τον κ. βουλευτή σχετικά.

Όσον αφορά το δεύτερο ερώτημα του κ. βουλευτή, πρέπει να τονιστεί ότι η οδηγία του Συμβουλίου 98/59/ΕΚ(1) για τις ομαδικές απολύσεις, προβλέπει ενημέρωση και διαβούλευση με τους εκπροσώπους των εργαζομένων σε περιπτώσεις όπου ο εργοδότης εξετάζει το ενδεχόμενο τέτοιων απολύσεων. Αυτές οι διαβουλεύσεις πρέπει να διεξάγονται εν ευθέτω χρόνω ενόψει της σύναψης συμφωνίας και να καλύπτουν τουλάχιστον τρόπους και μέσα για την αποφυγή ομαδικών απολύσεων ή τη μείωση των εργαζομένων προς απόλυση καθώς και για την άμβλυνση των συνεπειών προσφεύγοντας σε συνοδευτικά κοινωνικά μέτρα. Αυτά τα μέτρα αποσκοπούν, μεταξύ άλλων, σε ενισχύσεις για την επαναπασχόληση ή τον αναπροσανατολισμό των εργαζομένων που απολύθηκαν.

Όσον αφορά την μετεγκατάσταση των επιχειρήσεων, η Επιτροπή τάσσεταιπέρ της ιδέας οι επιχειρήσεις, κατά τη λήψη των αποφάσεων, να λαμβάνουνπόψη τις συνέπειες αυτών των αποφάσεων για τουςπαλλήλους τους καθώς και για το κοινωνικό και περιφερειακό πλαίσιο. Αυτό τονίστηκε πρόσφατα στην ανακοίνωση της Επιτροπής για την εταιρική κοινωνική ευθύνη — μια συνεισφορά των επιχειρήσεων στη βιώσιμη ανάπτυξη(2).

Επιπλέον, η Επιτροπή κάλεσε τους ευρωπαίους κοινωνικούς εταίρους να αρχίσουν διάλογο για την πρόβλεψη και τη διαχείριση της αλλαγής ώστε να εφαρμόσουν μια δυναμική προσέγγιση όσον αφορά τις κοινωνικές πτυχές.

(1) Οδηγία 98/59/ΕΚ της 20 Ιουλίου 1998 για προσέγγιση των νομοθεσιών των κρατών μελών που αφορούν τις ομαδικές απολύσεις, ΕΕ L 225 της 12.8.1998.

(2) COM(2002)347 τελικό.